Սիրելին (ֆիլմ, 1965)

«Սիրելին» (ռուս.՝ «Любимая»), խորհրդային գեղարվեստական ֆիլմ, որը նկարահանել է ռեժիսոր Ռիչարդ Վիկտորովը Նիկոլայ Պոգոդինի «Սաթե մանյակ» (ռուս.՝ «Янтарное ожерелье») վեպի հիման վրա։


== Սյուժե ==
Հեռուստաստուդիայում դպրոցների շրջանավարտների մասին հաղորդման ժամանակ ուսուցչուհին ծանոթացնում է հեռուստաթղթակից Ռոստիկին և Իրոչկա Եգորովին։ Վերջինս որբ է, ապրում է հորեղբայր Իվան Եգորովիչի և նրա կնոջ՝ Նինա Պետրովնայի հետ։ Շուտով Իրան պատահաբար ծանոթանում է երիտասարդ շինարար Վոլոդյա Լեբեդևի հետ։
Վոլոդյան ապրում է իր բրիգադիր Բլյախինի տանը, որի զարմուհու՝ Սոֆյայի հետ մտերիմ հարաբերություններ ունի։ Իրան հանդիպում է Ռոստիկի հետ, խոսում է նրա հետ կոչման, մասնագիտության ընտրության մասին։ Եգորովները տեղափոխվում են նոր բնակարան։ Վոլոդյան փնտրում է Իրային նոր թաղամասում և պատահաբար տեսնում է նրան ու Ռոստիկին։ Իր համար էլ  անսպասելիորեն Իրան գնում է զբոսնելու Վոլոդյայի հետ։
Նրանք հայտնվում են շինհրապարակում, և Իրան Վոլոդյային խնդրում է իրեն աշխատանքի տեղավորել։ Նա դառնում է ներկարար Բլյախինի բրիգադում։  Իրան ու Վոլոդյան հանդիպում են։ Աղջկան դուր չի գալիս, որ նա խմում է և փոքր-ինչ թեթևամիտ է։ Վոլոդյան գալիս է Եգորովի հետ ծանոթանալու ու հարաբերություններ է պարզում Ռոստիկի հետ։ Իրան ուրախանում է առաջին աշխատավարձն ստանալու համար, բայց պարզվում է, որ դրա մի մասը նա պետք է տա Բլյախինին։
Իրան Բլյախինին մեղադրում է կաշառակերության մեջ, ինչին ի պատասխան նա ասում է.  «Դու տվել ես, իսկ ես չեմ խնդրել։ Ո՞վ է մեղավոր»։ Հորեղբոր ամառանոցում, ուր Իրան գալիս է Վոլոդյայի հետ, աղջիկը պատմում է տեղի ունեցածի մասին։ Հորեղբայրը զայրանում է և վռնդում նրանց։ Իրան ու Վոլոդյան զբոսնում են անտառում, դիմավորում են դիլիժանսով ճանապարհորդող ամերիկացիներին, ապա հանդիպում են տղաների ու մնում են գիշերելու նրան խարույկի մոտ ։ Հաջորդ օրը Վոլոդյան պարզում է հարաբերությունները Սոֆյայի ու Բլյախինի հետ։ Մեղադրելով նրանց շահերի սահմանափակության քաղքենիության մեջ՝ նա հեռանում է նրանցից։
Կլավան ու Քսյուշան՝ բրիգադի աղջիկները, չիմանալով Վոլոդայի հետ Իրայի հարաբերությունների մասին, վերջինիս պատմում են Վոլոդյայի ու Սոֆիայի մասին։ Իրան Վոլոդյային մեղադրում է իրեն խաբելու մեջ։ Իվան Եգորովիչը նրան վտարում է տնից։ Վոլոդյային մխիթարում է բրիգադի աշխատակից Ռիմման, որը վաղուց դժգոհ է Բլյախինից և երբեք գումար չի տվել նրան։ Ռիման ու Վոլոդյան Բլյախինին զգուշացնում են, որ հետագայում «տուրք» ստանալու հույս չունենա։
Հիասթափված Իրան ընդունում է Ռոստիկի հրավերը՝ գնալ նրա ամառանոց։ Վոլոդյան է փնտրում նրան, փորձում է հասնել նրան իրենց Բրիգադի անդամ Պետյայի մեքենայով։ Բայց նրա «Մոսկվիչը» փչանում է՝ չհասնելով Ռոստիկի «Վոլգային»։ Ամառանոցում Ռոստիկը փորձում է հրապուրել Իրային։ Նա փախչում է, համընթաց մեքենայով գնում քաղաք, նկատում է ճամփեզրին նստած Վոլոդյային և կանգնեցնելով մեքենան՝ գնում է նրա մոտ։


== Դերերում ==
Ալեքսանդրա Նազարովա – Իրա Եգորովա
Բորիս Պլատոնով – Իվան Եգորովիչ, Իրա Եգորովի հորեղբայրը (հնչյունավորող՝ Գեորգի Ժժենով)
Վիտալի Սոլոմին – Վոլոդյա Լևադով
Սվետլանա Դրուժինինա – Սոֆյա
Վյաչեսլավ Բրովկին – Դեմենտի Պավլովիչ Բլյախին, Սոֆյայի հորեղբայրը
Ելենա Մաքսիմովա – Նինա Պետրովնա, Իրինա Եգորովայի մորաքույրը
Իգոր Դոբրոլյուբով – Ռոստիկ, լրագրող
Նադեժդա Սեմենցովա – Ռիմա
Զառա Դոլուխանովա – երգչուհի
Լեոնիդ Սատանովսկի – Պետյա
Անատոլի Գրաչով – ավտովարորդ
Ռոման Ֆիլիպով – կահույքի բեռնակիր


== Նկարահանող խումբ ==
Սցենարի հեղինակ՝ Օլեգ Ստուկալով
Ռեժիսոր՝ Ռիչարդ Վիկտորով
Օպերատոր՝ Յուրի Մարուխին
Նկարիչ՝ Վլադիմիր Դեմենտև
Երաժշտության հեղինակ՝ Եվգենի Գլեբով


== Թողարկում ==
Ֆիլմն էկրան է բարձրացել 1965 թվականի հոկտեմբերի 4-ին։


== Հետաքրքիր փաստեր ==
Ֆիլմի նկարահանումներն անցկացվել են Մինսկում։
Ֆիլմը նաև կոչվել է «Սաթե մանյակ» (ռուս.՝ «Янтарное ожерелье»), «Արև՝ ամեն օր» (ռուս.՝ «Солнце — каждый день»)։
Ֆիլմում հնչում է մի հատված Ռոբերտ Ռոժդեստվենսկու «Будь пожалуйста послабее…» բանաստեղծությունից։
Ֆիլմում հնչում է «Мечта» երգը (երաժշտ. հեղինակ՝ Ե. Գլեբով, տեքստի հեղինակ՝ Վ. Օռլով) Վալենտինա Դվորյանինովայի կատարմամբ։
Ֆիլմում կա տեսարան, որտեղ գլխավոր հերոսներին տանում է մի զույգ ձիերով լծված հին դիլիժանս։ Ֆիլմի մասնակիցները դարձել են էքստրավագանտ ճանապարհորդներ Ամերիկայից՝ Գիլիս ընտանիքը, որոնց ժամանումը տեղի է ունեցել հենց նկարահանումների պահին։
Ֆիլմի բացասական կերպարի՝ բրիգադիր Դեմենտի Բլյախինի դերում նկարահանվել է հայտնի կինոռեժիսոր Վյաչեսլավ Բրովկինը, որը հետագայում նկարահանել է «Следствие ведут ЗнаТоКи» (ռուս․՝ «Հետաքննությունը վարում են գիտակները») լեգենդար հեռուստասերիալի տասներեք սերիաները։ Երկու տարի անց նա կատարել է կարդինալի դերը Վլադիմիր Կորոտկևիչի «Քրիստոսը վայրէջք կատարեց Գրոդնոյում» (ռուս․՝ «Христос приземлился в Гродно»)։


== Ծանոթագրություններ ==